Sayu Yang Syukur

Sayu Yang Syukur merupakan filem drama Malaysia 2023 arahan  Dato Aaron Aziz. Ia ditayangkan pada 28 Disember 2023.

Sinopsis
Kepulangan Liyana ke Kuala Lumpur daripada kampung pada suatu senja adalah titik mula kisah tragik hidupnya apabila kereta yang dipandu terbabas ke cerun setelah melanggar tayar yang terjatuh dari lori ketika hujan lebat mencurah. Secara kebetulan Qudaim dan Adam menyedari kereta Liyana yang berada di cerun bergegas turun dan memeriksa keadaan walaupun mereka masih berada di bawah pengaruh bahan terlarang. Adam mencapai minuman yang telah diletakkan ubat khayal lalu diberikan kepada Liyana. Bagai jatuh di timpa tangga, Liyana yang separuh sedar kerana kemalangan dan mamai dengan air khayal telah dibawa ke sebuah resort maka terjadilah perkara yang memilukan.

Di pejabat Liyana merasa sayu dan buntu kerana selama ini dia adalah individu yang bertanggungjawab membantu dan menasihatkan mangsa-mangsa rogol, tetapi kini situasi itu berlaku pula kepadanya. Tahap keyakinannya menurun dan pelbagai tanggapan muncul di kepala andainya dia disahkan hamil. Nama keluarga di kampung, maruah Yayasan dan nama baiknya pasti tercemar jika laporan polis dibuat dan berita dinodai diketahui. Jefri rakan sepejabat yang selama ini menaruh hati kepadanya pula tetap sabar menagih cinta Liyana tetapi Liyana masih merahsiakan kisah memalukan itu daripada Jefri.

Mampukah hati Liyana terbuka untuk menerima cinta, dan apakah kesudahan konflik yang akan berlaku di antara mereka?

Pelakon

Pelakon utama
 Dato Aaron Aziz sebagai Qudaim
 Nora Danish sebagai Liyana
 Arja Lee sebagai Jefri

Pelakon pembantu
 Dato' Ahmad Tarmimi Siregar sebagai Dato' Nazhar
 Raja Ema sebagai Datin Mazuin 
 Kismah Johar sebagai Mak Yah
 Mohd Khafairie sebagai Adam
 Nabilah Maisyrah sebagai Julia
 Norzafifah Mohd Zain sebagai Salina
 Gya Natasha sebagai Maisarah 
 AR Badul sebagai Pak Ali

Penampilan khas
 Sari Yanti sebagai Azreen 
 Dato' Dira Abu Zahar sebagai Sherry 
 Vicha Saywho sebagai Kak Chom Tweeter
 Abdul Jalil Ramli sebagai Dato' Reimy

Rujukan

Pautan luar


Kategori:Filem Malaysia
Kategori:Filem Malaysia tahun 2023
Kategori:Filem arahan Aaron Aziz